Inga Sæland, þingmaður og formaður Flokks fólksins, sagði í Silfrinu í dag það lægi beint við að ef þingmaður þoli ekki við í flokknum sem hann sé kjörinn fyrir, segi hann einfaldlega af sér þingmennsku. Hún segir það þyki orðið eðlilegt í íslenskum stjórnmálum að kjörnir fulltrúar séu ósannir gagnvart kjósendum sínum.
Mér finnst þetta dapurt, mér virkilega dapurt að horfa upp á það sem er verið að tala um að séu heilindi, að víkja úr flokknum sínum vegna heilinda. Mér finnst þetta vera alveg ótrúleg óheilindi gagnvart kjósendum. Ef til dæmis sá góði maður Birgir Þórarinsson hefði nú sagt það daginn fyrir kjördag að atkvæði greitt mér verður atkvæði greitt Sjálfstæðisflokknum, þá er ég ekki alveg viss um hann væri kjördæma kjörinn. En við þurfum náttúrulega að fara að laga þetta þetta er alveg, þetta er alveg fatalt á vondri íslensku. Að þingmenn skuli geta boðið sig fram og talað fyrir ákveðinn stjórnmálaflokk með ákveðinn listabókstaf, sem að kjósendur velja í kjörklefanum, svo geti þeir hreinlega bara pakkað saman og tekið atkvæðin með sér í annan flokk.
Finnst þér þá að þeir ættu bara að segja af sér þingmennsku?
Auðvitað ættu þeir að gera það, ef þeir þola ekki við þar sem þeir eru þá eiga þeir bara að gefa næsta manni tækifæri á því að taka sætið.
Inga Sæland, þingmaður og formaður Flokks fólksins, segir það ósannindi gagnvart kjósendum að færa sig milli þingflokka eftir kosningar. Eðlilegra sé að fólk segir af sér þingmennsku ef það þoli ekki við í flokknum sem það er kjörið fyrir.